เรื่องร้องเรียน: สถานที่ทำอาหารส่งขายห้าง ทิ้งขยะเกลื่อน ส่งกลิ่นเหม็น ทิ้งน้ำเน่าเหม็นลงท่อ  แจ้งเรื่องไปเขตก็เงียบหาย   วอนขอความเมตตาช่วยจัดการให้ด้วยค่ะ   ขยะเก็บไม่หมดสักที คนทิ้งก็โสโครก ไม่มีมาตรการแก้ไข ไปบอกกล่าวเจ้าของก็ด่ากลับมา เขตก็ไม่สนใจ  ช่วยด้วยค่ะ
การดำเนินการของเจ้าหน้าที่: เจ้าหน้าที่ตรวจสอบเรื่องร้องเรียนเมื่อวันที่ 20 กุมภาพันธ์ 2566 เวลาประมาณ 11.30 น. จากการตรวจสอบอาคารเลขที่ 99/45 ซ.จรัญฯ 25 แขวงบางขุนศรี เขตบางกอกน้อย ไม่พบเจ้าของบ้าน ซึ่งจากการตรวจสอบพบเศษขยะที่ยังหลงเหลืออยู่ มีกลิ่นเหม็นจากการชะล้างน้ำทิ้งบริเวณหน้าบ้านจริง เบื้องต้นเจ้าหน้าที่ได้ออกแบบตรวจแนะนำของเจ้าพนักงาน ห้ามทิ้งขยะ เศษอาหาร หรือล้างเศษอาหาร ลงบนท่อระบายน้ำสาธารณะโดยไม่ผ่านถังดักไขมัน รวมถึงให้ผูกปากถุงขยะให้มิดชิด ไม่ให้เศษขยะรั่วไหล ทั้งนี้เจ้าของยินดีปฏิบัติตามคำแนะนำ และเจ้าหน้าที่จะติดตามเรื่องร้องเรียนดังกล่าวต่อไป
ความเห็นของผู้แจ้ง: ขอบพระคุณค่ะ  หวังว่าคงจะไม่เกิดซ้ำๆแบบเดิมอีก
พื้นที่: แขวงบางขุนศรี เขตบางกอกน้อย กรุงเทพมหานคร